انقرہ : ترکی ٹی کوروناوائرس نا 1035 پوسکن ءُ کیس مون آبسر ہراڑان پد ملک اٹی زہمی تا کچ اسہ لکھ و شست ہزار مس۔ پنچ شنبے نادے آ ترک میڈیا نا رداٹ ملک اٹی کوروناوائرس نا ناجوڑ آتا کچ پدریسہ ودنگ ءِ۔ ترکی نا وزیر جان جوڑی فخر الدین قوجہ پارے کہ تدوک آ 24 گھنٹہ ٹی کوروناوائرس آن پین 34 بندغ زوال کرینو و ملک اٹی داوخت اسکان 4431 بندغ کوروناوائرس آن زوال کرینو۔ اوپارے کہ تدوک آ 24 گھنٹہ ٹی 1286 ناجوڑ دراجہ جوڑ مسنو۔ ترک کمامدارآتارداٹ اسہ دے اٹی ملک اٹی کوروناوائرس نا 21043 ٹیسٹ کننگانے و داوخت اسکان جم وڑاٹ 1894650 ٹیسٹ کننگانے۔
(اے پی پی)
